
REFERAT
privind atribuirea în folosinţă gratuită a parcelelor cu nr.topo 18242/2/2 înscrisă în CF nr.1 şi nr.topo 18243/1/2/6/1 înscrisă în CF nr.2 Timişoara în completare la terenul atribuit în baza HCL 339/2006, în favoarea Parohiei Ortodoxe Române Timişoara-Ronaţ
Se propune spre analiză Comisiilor nr.II, III şi IV din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane în baza cererii nr.D72007-5736/23.10.2007 şi nr.D72007-5736/03.12.2007 depusă de Parohia Ortodoxă Română şi Direcţia Patrimoniu-Serviciul Administrare Imobile.


Terenul în discuţie, format din două parcele,  este situat între străzile Tacit nr.4-8 şi str.Proiectată nr.5-9.Parcela cu nr.topo 18243/1/2/6/1 în suprafaţă de 1074 mp este înscrisă în CF nr.2 Timişoara, iar parcela cu nr.topo 18242/2/2 în suprafaţă de 2975 mp este înscrisă în CF nr.1 Timişoara, ambele  în proprietatea Primăriei  Municipiului Timişoara. Menţionăm că în CF nr.2 Timişoara, terenul cu nr.topo 18243/1/2/6/1, este notat ca fiind stradă, însă această suprafaţă de teren este izolat între alte parcele şi nu are legătură cu str. Ion Raţiu.
Conform adreselor de la Serviciul Administrare Fond Funciar nr.D72007-5736/17.01.2008, de la Serviciul Juridic cu nr. nr.D72007-5736/18.01.2008 şi de la Direcţia Patrimoniu cu nr nr.D72007-5736/17.01.2008, ni se aduce la cunoştinţă că nu există litigii pe rol legate de acest imobil şi nici nu sunt depuse cereri de revendicare.
În baza HCL nr.339/25.07.2006 s-a atribuit în folosinţă gratuită, Parohiei Ortodoxe Române Timişoara-Ronaţ, o suprafaţă de 6038 mp, teren pentru construirea unui complex social cu biserică, sediu administrativ şi locunţă de serviciu, în str.Tacit.
Terenul solicitat, în completare la cel atribuit deja, are suprafaţa  de 4049 mp ( parcela nr.topo 18243/1/2/6/1 în suprafaţă de 1074 mp, înscrisă în CF nr.2 Timişoara şi parcela cu nr.topo 18242/2/2 în suprafaţă de 2975 mp, înscrisă în CF nr.1 Timişoara, ambele  în proprietatea Primăriei  Municipiului Timişoara). 

         Aceste parcele de teren nu au acces direct la străzi, fiind înconjurate de alte terenuri.Accesul la parcelele solicitate se poate face doar de pe terenul aflat deja în folosinţa Parohiei.

Construcţiile ce urmează să se edifice şi care formează Complexul Parohial Social este compus din următoarele obiective: o grădiniţă, un azil de bătrâni, spaţii de joacă şi sport, sală polivalentă cu bibliotecă, club, astfel încât să ofere “locuitorilor tineri din cartier o instruire care să-I ferească de probleme”. Aceste construcţii necesită o suprafaţă de teren mai mare decât cea atribuită prin HCL nr.339/25.07.2006.Pentru grădiniţă şi pentru locurile de joacă se va amenaja şi spaţiu verde, curte, astfel încât să se creeze condiţii optime acestor obiective.

În cazul în care terenul cu nr.topo 18242/2/2 şi  nr.topo 18243/1/2/6/1 este afectat de reţele, devierea acestora cad în sarcina Parohiei Ortodoxe Române Timişoara-Ronaţ 


Parohia Ortodoxe Române-Ronaţ se obligă ca în termen de 24 de luni de la intrarea în vigoare a prezentei hotărâri, să obţină autorizaţia de construire şi să înceapă execuţia construcţiilor.În caz contrar îşi pierde dreptul de folosinţă, fără somaţie  şi fără intervenţia instanţelor de judecată.


Construcţiile edificate vor deveni proprietatea Parohiei Ortodoxe Române Timişoara-Ronaţ, terenul rămânând în proprietatea Primăriei Timişoara.

Propunem, pentru realizarea complexului parohial, atribuirea în folosinţă gratuită a terenului în suprafaţă totală de 4049 mp, respectiv parcela cu nr.topo 18243/1/2/6/1 în suprafaţă de 1074 mp  înscrisă în CF nr.2 Timişoara şi parcela cu nr.topo 18242/2/2 în suprafaţă de 2975 mp  înscrisă în CF nr.1 Timişoara, ambele parcele aflate  în proprietatea Primăriei  Municipiului Timişoara. 

